Norske Intelligenssedler, 1806-08-05
Paa min Opfordring af 12te Mai d. A., i No. 38 af disse Blade, var S. T. Hr. Branddirecteur J. C. Smith af den Godhed, ikke blot at meddele mig et Udkast til den offentlige Haves Anlæg, men endog (da Udkastet fandt De Herrer Representanteres bifald) at staae mig bie med Tilsyn og Ordination under Anlæggets Udførelse og Træernes Plantning, samt paa den virksomste Maade at være mig behielpelig, selv med Haandgiærning, saasom Aarstiden fordrede at Plantningen maatte skee med største Hurtighed. Herforuden beviiste Hr. Branddirecteuren det Offentlige en væsentlig Tieneste i at overlade 122 Vognlæs god og feed Muldjord som ved Plantningen blev anvendt og som var saa nødvendig til Grundens Forbedring. - For denne Hr. Branddirecteurens udmærkede Velvillie og Opofrelse af Tid og Arbeide, skylder jeg, herved at bevidne ham den mest uskrømtede Tak, da det uden en saa kraftig bistand vilde have været mig en Umuelighed at faae dette Arbeide i en saa kort Tid udført, saalangt som allerede skeet er. - Hr. Gartner Balle som ogsaa, med den største Velvillie og uden mindste Vederlag, assisterede ved Træernes Plantning, i al den Tid dette Arbeide vedvarede, fortiener ligeledes Publicums og min forbindtlige Tak for denne Godhed. - Efterat Træplantningen var forbi, er der siden arbeidet paa Grundens Planering, hvormed jeg og for nogen, Tid siden er bleven færdig, og jeg formoder, at enhver der nu seer denne Have, og som forhen kiendte Stedet, vil tilstaae: at der i en kort Tid er udrettet en temmelig Deel til Pladsens Forskiønnelse, omendskiøndt der endnu staaer meget tilbage. - For saavidt som man af Træernes Udseende kan dømme, har man Grund til at haabe de vil trives; thi af 303 plantede Træer er der ikkun 4 eller 5, som truer med at gaae ud, og da man har 26 Træer i Reserve til hvilke Hr. Branddirecteur Smith har havt den Godhed at laane Plads paa sin Engeløkke, hvor de trives ret godt) saa kan denne ubetydelige Mangel lettelig afhielpes til Efteraaret. Men endnu er der een Ting som i dette Aar nødvendig maae foretages ved Anlægget, om det skal lykkes og opfylde sin Hensigt. - Rækværket som indhægner Pladsen kan vel give samme nogen Beskyttelse, men det er ikke tilstrækkeligt til at afholde alleslags Kreature, og man seer derfor at der jævnlig indfinder sig Giæs og Høns, ja vel endog Sviin naar disse undertiden slippe ud paa Gaderne. For at forebygge dette maae der paa Rækværket slaaes et lidet og ikke kostbart Stakkitværk, et saadant kan i en meget kort Tid bringes tilveie, naar de af Byens respective Jndvaanere, som eie eller disponere Saugbrug i Nærheden af Byen, og som føle Kald til at giøre det Offentlige en liden Tieneste, ville være af den Godhed at skaffe mig, for en passende Priis, et Partie skaarne Rækker af 2 Tommers Bredde, en Tommes Tykkelse, og 10, 11 eller 12 Fods Længde. Disse kunne skiæres af Toptømmer, af hvilket man ellers i det høieste kunde skiære saa kaldede Battings, og jeg formoder altsaa de ikke ville falde kostbare. Af saadanne skaarne Rækker behøver jeg til dette Arbeide omtrent 200 Tylter, hvilke jeg ønskede at kunde erholde ret snart om det lod sig giøre. - Dersom blot een af De Herrers Saugbrugs-Eiere vil anvende nogle Øieblikke paa at tænke over denne Sag og giøre et lidet Overslag over Tingen, samt derefter opsætte sin Mening paa et Papiir og afsende samme til Circulation imellem de øvrige Herrer Saugbrugere, da er jeg overtydet om, at de behøvende Rækker, uden følelig Uleilighed for nogen, maae kunde erholdes, og sammes Kostende skal strax af mig blive contant betalt; men skulle ingen ville komme mig til Hielp i dette Tilfælde, da frygter jeg for, at Anlægget vil lide derunder, og langt seenere faae den Grad af Fuldkommenhed som det ellers kan ventes at opnaae. - Man tilgive mig at jeg har været saa vidtløftig i at handle om denne Sag, men det interesserer mig særdeles, at see et Anlæg fuldført der vil bidrage saameget til Boens Forskiønnelse og Jndvaanernes Fornøielse og Recreation. Politiekammeret i Christiania den 5 August 1806. J. Wulfsberg.